Kjempemudderfluer

Kjempemudderfluer (Corydalidae) er en gruppe  av  insekter med et market og rikt utviklet ribbenett eller årenett på vingene.


== Utseende ==

Store (40–75 mm), brune insekter med store, mer eller mindre røykfargede vinger som har et tett nett av grove årer. Særlig hannene kan ha svært forstørrede kjever (mandibler). Antennene er middels lange og trådformede, hodet stort og ovalt, fasettøynene ganske små. Hanner i underfamilien Chauliodinae har ofte fjærformede antenner. Pronotum er smalere enn hodet, omtrent kvadratisk.
Larven er avlange, hodet er stort med kraftige kjever. Bakkroppen har trådformede gjeller på alle leddene. Larvene i underfamilien Corydalinae er kjent som hellgrammites i USA.


== Levevis ==
Larvene er rovdyr som lever i rennende vann, enkelte Chauliodes-arter også i stillestående ferskvann. Utviklingen kan være ett-årig, men tar ofte 2-3 år. Disse store larvene har ofte mindre organismer som lever på kroppsoverflaten deres, både alger, hjuldyr og protozoer synes å være knyttet til dem. Det er heller ikke uvanlig å finne fjærmygglarver som har hengt seg fast på de store larvene.

Hannen bruker sine forstørrede kjever til å holde hunnen fast under paringen, som skjer like etter at hun er klekket. Hunnen drikker nektar eller fruktsafter, mens hannen ikke tar næring til seg som voksen, men kan drikke noe vann. Eggene legges i klynger som kan omfatte over 1000 egg. De voksne insektene er tross sine store vinger relativt dårlige flygere. De er mest aktive om natten og kommer gjerne til lys.
Noen arter av Chauliodinae kan ha spektakulære masseklekkinger, blant annet i Mississippi-elven.


== Utbredelse ==
Familien finnes i Nord- og Sør-Amerika og i det østlige Asia.


== Systematisk inndeling ==
Et latinsk familienavn ender med ...idae, og et navn på en overfamilie på  ...idea.

Neuropteroidea
mudderfluer  (Megaloptera)
familie kjempemudderfluer (Corydalidae) –  ikke i Europa. Disse har tre punktøyne (ocelli) på hodet. Hannene (imago) har kraftige kjever.
underfamilie Chauliodinae – 16 slekter og ca. 60 arter
slekt Chauliodes Latreille, 1796
Chauliodes pectinicornis – vidt utbredt, Nord-Amerika
slekt Dysmicohermes Munroe, 1953
slekt Neochauliodes van der Weele, 1909 – over 30 arter, Asia
slekt Neohermes Banks, 1908
slekt Nigronia Banks, 1908
slekt Orohermes Evans, 1984
slekt Parachauliodes van der Weele, 1909 – finnes i Japan
slekt Protochauliodes van der Weele, 1909
underfamilie Corydalinae – 9 slekter, ca. 55 arter, svært store, vingespenn opptil 21 centimeter
slekt Acanthacorydalis van der Weele – Øst-Asia
Acanthacorydalis fruhstorferi van der Weele, 1907 - regnet som verdens største vannlevende insekt med et vingespenn opptil 21 centimeter
Acanthacorydalis orientalis (McLachlan, 1899)
slekt Chloronia Banks, 1908
slekt Chloroniella Esben-Petersen, 1924 - én art i Sør-Afrika
slekt Corydalus Latreille, 1802 – fire arter i Nord-Amerika
Corydalus cornutus – vidt utbredt i Nord-Amerika
slekt Neoneuromus van der Weele
slekt Neurhermes Navás
slekt Nevromus Rambur, 1842
slekt Platyneuromus van der Weele, 1909
slekt Protohermes van der Weele - over 50 arter i Asia
Protohermes grandis – Japan


== Kilder ==
Mudderfluer på Tree of life
Wing, Yue Liu, Ding Yang, Si Qin Ge & Xing Ke Yang (2005) Phylogenetic review of the Chinese species of Acanthacorydalis (Megaloptera Corydalidae). Zoologica Scripta 34: 373-387.[1]


== Eksterne lenker ==
(en) Kjempemudderfluer i Encyclopedia of Life 
(en) Kjempemudderfluer i Global Biodiversity Information Facility 
(en) Kjempemudderfluer hos Fossilworks 
(en) Kjempemudderfluer hos ITIS 
(en) Kjempemudderfluer hos NCBI 
(en) Kategori:Corydalidae – bilder, video eller lyd på Wikimedia Commons 
Corydalidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Bildegalleri over nordamerikanske arter